Document ID: 32013R0600

IZVEDBENA UREDBA KOMISIJE (EU) št. 600/2013
z dne 24. junija 2013
o spremembi Uredbe (ES) št. 555/2008 glede izvajanja izotopskih analiz vinskih proizvodov na Hrvaškem v prehodnem obdobju
EVROPSKA KOMISIJA JE -
ob upoštevanju Pogodbe o pristopu Hrvaške in zlasti člena 3(4) Pogodbe (1),
ob upoštevanju Akta o pristopu Hrvaške in zlasti člena 41(1) Akta (2),
ob upoštevanju naslednjega:
(1)
Zaradi pristopa Hrvaške k Evropski uniji bi bilo treba določiti posebna pravila v zvezi z izotopsko analizo vinskih proizvodov, ki jo je treba izvajati, kot je navedeno v členu 87 Uredbe Komisije (ES) št. 555/2008 (3). Izotopska analiza je analitska metoda, ki se uporablja za nadzor in boj proti goljufiji v vinskem sektorju ter zahteva visoko specializirano znanje in tehnično opremo. Hrvaška za izvajanje te metode ni opremljena. Da se zagotovi enotna uporaba nadzornih postopkov, bi moralo v imenu Hrvaške analizo izvajati Skupno raziskovalno središče (JRC), dokler Hrvaška ne pridobi potrebnega znanja in opreme za izvajanje te naloge.
(2)
Uredbo (ES) št. 555/2008 bi bilo zato treba ustrezno spremeniti.
(3)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Člen 89 Uredbe (ES) št. 555/2008 se nadomesti z naslednjim:
„Člen 89
Hrvaška bo vzorce vina pošiljala v analizo JRC do 30. junija 2015, dokler ne vzpostavi ustrezne opreme za izvajanje analize.
Hrvaška lahko določi pristojni organ, ki bo pooblaščen za dostopanje do informacij o vzorcih na njenem ozemlju.“
Člen 2
Začetek veljavnosti
Ta uredba začne veljati ob upoštevanju in z dnem začetka veljavnosti Pogodbe o pristopu Hrvaške.
Veljati preneha 30. junija 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2013

Labels: 7
18
15
17